
Par nekustamā īpašuma Daukstu pagastā ar nosaukumu “Biškrēsliņi”
 atsavināšanas atcelšanu
Gulbenes novada pašvaldības dome 2026.gada 26.februārī pieņēma lēmumu Nr. GND/2026/93 “Par nekustamā īpašuma Daukstu pagastā ar nosaukumu “Biškrēsliņi” atsavināšanu” (protokols Nr. 4; 19.p.), ar kuru nolēma nodot atsavināšanai Gulbenes novada pašvaldībai piederošo starpgabalu - zemes vienību ar kadastra apzīmējumu 50480060242 (platība 1,23 ha), kas ietilpst nekustamā īpašuma Daukstu pagastā ar nosaukumu “Biškrēsliņi”, kadastra numurs 5048 006 0285 (turpmāk – Nekustamais īpašums), sastāvā, un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.  
Gulbenes novada pašvaldības dome 2026.gada 30.aprīlī pieņēma lēmumu Nr. GND/2026/309 “Par nekustamā īpašuma Daukstu pagastā ar nosaukumu “Biškrēsliņi” nosacītās cenas un izsoles starp pirmpirkuma tiesīgajām personām noteikumu apstiprināšanu” (protokols Nr. 7; 59.p.), ar kuru nolēma apstiprināt Gulbenes novada pašvaldībai piederošā nekustamā īpašuma nosacīto cenu un izsoles starp pirmpirkuma tiesīgajām personām noteikumus, un noteikt, ka atsavināšanas procesu organizē un veic Gulbenes novada pašvaldības īpašuma novērtēšanas un izsoļu komisija Publiskas personas mantas atsavināšanas likumā noteiktajā kārtībā. Apstiprinātā nosacītā cena (izsoles sākumcena) 3900 EUR (trīs tūkstoši deviņi simti euro).
Administratīvā procesa likuma 83.panta otrā daļa nosaka, ka administratīvo aktu atceļ ar jaunu administratīvo aktu. Administratīvā procesa likuma 85.panta otrās daļas 1.punkts, nosaka, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu. 
Publiskas personas mantas atsavināšanas likuma 37.panta septītā daļa noteic, ja persona, kurai ir pirmpirkuma tiesības, nenoslēdz pirkuma līgumu, Ministru kabinets vai atvasinātas publiskas personas lēmējinstitūcija var atcelt lēmumu par nodošanu atsavināšanai vai lemj par atsavināšanas veida maiņu.
Saskaņā ar Gulbenes novada pašvaldības domes 2026.gada 30.aprīļa lēmuma Nr. GND/2026/309 “Par nekustamā īpašuma Daukstu pagastā ar nosaukumu “Biškrēsliņi” nosacītās cenas un izsoles starp pirmpirkuma tiesīgajām personām noteikumu apstiprināšanu” (protokols Nr. 7; 59.p.) pielikuma “Gulbenes novada pašvaldības nekustamā īpašuma – Daukstu pagastā ar nosaukumu “Biškrēsliņi” izsoles starp pirmpirkuma tiesīgajām personām noteikumi” 4.1. punktu - pieteikums par pirmpirkuma tiesību izmantošanu un šajos izsoles noteikumos noteiktie dokumenti dalībai izsolē iesniedzami Gulbenes novada Centrālajā pārvaldē līdz 2026.gada 17.jūnijam plkst.15:00. Noteiktajā termiņā pieteikumu par pirmpirkuma tiesību izmantošanu netika iesniegusi un nodrošinājuma naudu 390 EUR (trīs simti deviņdesmit euro) apmērā netika samaksājusi neviena no pirmpirkuma tiesīgajām personām. Ņemot vērā minēto 2026.gada 19.jūnijā plānotā izsole netika rīkota.
Gulbenes novada pašvaldības domes 2026.gada 30.aprīļa lēmuma Nr. GND/2026/309 “Par nekustamā īpašuma Daukstu pagastā ar nosaukumu “Biškrēsliņi” nosacītās cenas un izsoles starp pirmpirkuma tiesīgajām personām noteikumu apstiprināšanu” (protokols Nr. 7; 59.p.) pielikuma “Gulbenes novada pašvaldības nekustamā īpašuma – Daukstu pagastā ar nosaukumu “Biškrēsliņi” izsoles starp pirmpirkuma tiesīgajām personām noteikumi” 7.1.1.punkts nosaka, ka objekta izsole uzskatāma par nenotikušu, ja uz izsoli nav reģistrēts neviens izsoles dalībnieks. Līdz ar to nekustamā īpašuma izsole uzskatāma par nesekmīgu.
Saskaņā ar Publiskas personas mantas atsavināšanas likuma 14.panta ceturto daļu ir noteikts, ja izsludinātajā termiņā (11.pants) šā likuma 4.panta ceturtajā un 4.1 daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole (izņemot šā likuma 44.panta ceturtajā un astotajā daļā minēto gadījumu) šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā, kā arī tad, ja tiek rīkotas atkārtotas izsoles (tai skaitā ar lejupejošu soli) vai nosacītā cena tiek pazemināta šajā likumā noteiktajā kārtībā. Savukārt, šā likuma 44.panta astotās daļas 1.punktā noteikts, ka zemes starpgabalu, kuram nav nodrošināts pieslēgums koplietošanas ielai (ceļam), vai zemes starpgabalu, kurš ir nepieciešams, lai nodrošinātu pieslēgumu koplietošanas ielai (ceļam), šajā likumā noteiktajā kārtībā drīkst atsavināt zemes starpgabala kopīpašniekam vai tam zemesgabala īpašniekam vai visiem kopīpašniekiem, kuru zemei piegul attiecīgais zemes starpgabals.
Gulbenes novada pašvaldības īpašuma novērtēšanas un izsoļu komisija iesaka atcelt nekustamā īpašuma atsavināšanu, ņemot vērā, ka šobrīd zemes vienībai ar kadastra apzīmējumu 50480060242 nav nodrošināts pieslēgums koplietošanas ielai (ceļam).
Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos. 
Pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 14.panta ceturto daļu, 37.panta septīto daļu, 44.panta astotās daļas 1.punku, Administratīvā procesa likuma 83.panta otrā daļu, 85.panta otrās daļas 1.punktu, saskaņā ar Gulbenes novada pašvaldības īpašuma novērtēšanas un izsoļu komisijas 2026.gada 2.jūlija sēdes lēmumu (protokols Nr. GND/2.7.2/26/13 (23.§)), un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. ATCELT Gulbenes novada pašvaldībai piederošā starpgabala – zemes vienības ar kadastra apzīmējumu 50480060242 (platība 1,23 ha), kas ietilpst nekustamā īpašuma Daukstu pagastā ar nosaukumu “Biškrēsliņi”, kadastra numurs 5048 006 0285, sastāvā, atsavināšanu.
2. Lēmumu nosūtīt Aigaram Mednim uz elektronisko pasta adresi: aigars.mednis2@inbox.lv


Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

